"Am vorbit despre stadion şi ştiu că vor fi discuţii, dar Focşaniul are nevoie de un stadion. Sunt două, dar unul să intre în program de modernizare şi să vadă guvernul şi cu al doilea...Dar un stadion va contribui la o schimbare, la ce se întâmplă acum în Focşani. E dorit de microbişti", a declarat preşedintele PSD, Liviu Dragnea.

Liviu Dragnea a anunţat, totodată, investiţii majore în spitalele judeţene.

Preşedintele PSD a participat, alături Marian Oprişan, preşedinte CJ Vrancea, la inaugurarea unui bazin olimpic de înot şi polo, construit prin Compania Naţională de Investiţii, investiţia ridicându-se la circa şapte milioane de euro.